Diari Oficial de la Generalitat Valenciana


Sumari del DOGV 3443, del 26-02-1999 (1999/719)

ACORD de 17 de desembre de 1998 de la Comissió Territorial d'Urbanisme de València, referit a la modificació núm. 7 de les Normes Subsidiàries de Chiva relativa a un àtic en l'illa de cases delimitada pels carrers de Jaume I, Santiago Apòstol i l'avinguda de Lepant.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/719


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Chiva
    * pla d'urbanisme

ACORD de 17 de desembre de 1998 de la Comissió Territorial d'Urbanisme de València, referit a la modificació núm. 7 de les Normes Subsidiàries de Chiva relativa a un àtic en l'illa de cases delimitada pels carrers de Jaume I, Santiago Apòstol i l'avinguda de Lepant. [1999/X719]
  
Vist l'expedient remés per l'Ajuntament de Chiva referit a la modificació núm. 7 de les Normes Subsidiàries relativa a un àtic en l'illa de cases delimitada pels carrers de Jaume I, Santiago Apòstol i l'avinguda de Lepant, i de conformitat amb els següents:
  
Antecedents de fet
  
Primer
  
El projecte se va sotmetre a informació pública mitjançant acord del Ple de l'Ajuntament en sessió celebrada el dia 6 de maig de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 17 de setembre de 1998.
  
Segon
  
El projecte consta de memòria justificativa, plans d'informació, plans d'ordenació i annexos.
  
Tercer
  
L'objecte del projecte és incrementar l'altura de l'illa de cases delimitada pels carrers de Jaume I, Santiago Apòstol i l'avinguda de Lepant, i permetre un àtic per dalt de les 3 plantes actualment autoritzades pel pla. És a dir, la citada illa de cases passaria de tenir un nombre màxim de 3 plantes a 3 plantes més àtic.
  
La justificació de la modificació es basa en el greuge comparatiu amb altres illes situades en la mateixa àrea, la pèrdua d'uniformitat en el tractament urbanístic de la zona i l'alteració del perfil màxim de coronació de les diverses illes.
  
Quart
  
El sotssecretari d'Urbanisme i Ordenació Territorial va emetre un informe desfavorable, amb caràcter previ, en data 20 de juliol de 1998, a causa de vàries deficiències que, en síntesi, es referien a la falta de document de refosa, l'errònia justificació de la proposta, l'absència de compensació de l'increment d'edificabilitat i la falta de justificació de l'interés públic de la modificació.
  
Cinquè
  
En el document aprovat provisionalment s'ha completat la justificació de la proposta, per tal de reparar les deficiències indicades. En concret, es justifiquen les qüestions següents:
  
Es completa la documentació amb el pla de refosa, que recull tant les noves determinacions modificades com les que queden en vigor, per tal de reemplaçar l'antiga documentació, en compliment de l'article 28.2 in fine de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Respecte de la justificació que es pretén evitar diferències d'altures màximes entre illes de la mateixa qualificació urbanística, es compleix indicant que, a més de la mateixa qualificació, l'illa té unes amplàries de vials iguals a les de les illes de l'entorn (10 i 12 m). Per una altra part, s'assenyala que, a pesar de les reduïdes dimensions de l'illa, és possible configurar un àtic amb unes dimensions adequades, i aportar en aquest sentit una proposta d'ordenació.
  
En relació amb la justificació d'aconseguir una uniformitat en el perfil de coronació de les illes, s'afegeix que, atesa l'ordenació de la zona, la planta d'àtic és visible des de la perspectiva del carrer de Lepant, per la qual cosa sí que té incidència en el perfil de coronació de l'illa.
  
Es calcula l'increment d'aprofitament lucratiu de la modificació, que suposa un augment de 240 m2t. S'afirma que les superfícies dotacionals corresponents a aquest aprofitament són tan reduïdes que no permeten crear una nova unitat dotacional.
  
Respecte de la justificació de l'interés públic de la modificació, s'indica que la modificació suposa una millora de les condicions estètiques del conjunt del carrer de Lepant, cosa que redunda en una millora per al benestar social de la població.
  
Sisè
  
Chiva té unes Normes Subsidiàries aprovades definitivament per la Comissió Territorial d'Urbanisme en data 27 de setembre de 1983.
  
Setè
  
La Comissió Informativa de la Comissió Territorial d'Urbanisme de València, en sessió celebrada el 10 de desembre de 1998, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la LRAU.
  
Segona
  
La documentació està completa, als efectes del compliment del que preceptua l'article 27 de la LRAU. A més, s'ha aportat el document de refosa exigit en l'article 28.2 in fine de la LRAU.
  
Tercer
  
Analitzat el contingut de les modificacions introduïdes en el document, es consideren reparades les deficiències indicades en l'informe previ del sotssecretari d'Urbanisme i Ordenació Territorial, de data 20 de juliol de 1998.
  
Quart
  
La modificació afecta qüestions que clarament pertanyen a l'ordenació detallada, per això no incideix en la política urbanística i territorial de la Generalitat, de conformitat amb l'article 40 de la LRAU.
  
Cinquè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 17 de desembre de 1998, acorda aprovar definitivament la modificació núm. 7 de les Normes Subsidiàries de Chiva relativa a un àtic en l'illa delimitada pels carrers de Jaume I, Santiago Apòstol i l'avinguda de Lepant.
  
L'Ajuntament de Chiva haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 17 de desembre de 1998.- El secretari de la Comissió Territorial d'Urbanisme: José Manuel Palau Navarro.